Agter Geslote Deure – Johan Botha
Agter Geslote Deure: Is dit nie maar waar almal skuil nie?
Hierdie boek het my diep gegryp met die openlike eerlikheid en self ontbloting van die skrywer. Om 35 jaar lank teen almal en alles te baklei ,waar jy jou mag bevind, is nie 'n grap nie. Selfs teen die mense wat veronderstel is om jou lief te he en te beskerm. Hoe word mens heel? Hierdie vraag vra ek terwyl ek die boek lees en die pyn sien waarmee hierdie kind stry.
Ek lees die hunkerin g na 'n anker in die lewe van hierdie gebroke mens.
" HARD EN BAIE VER IS DIE SEMENT " van die hoe gebou waar hy uitloer uit die woonstel, maar die lewensloop is ook hard en ver, soos ons dit in die boek lees.
Johan is beroof van sy kindwees. Op 5 jarige ouderdom moet hy sy ma bystaan met geboortes, 'n pa vir die kleiner kinders wees en ja sielsgenoot vir sy ma wees. Hy aanskou die geboortes en die dood van sy jonger broers en susters. Dit verstom my dat hy so volwasse op daardie ouderdom is.
Hoekom het die eerste professionele persone nie opgetree toe hulle bewus geword het van sy situasie nie? Was al die Grootmense blind?/gerieflik blind? Onderwysers, ander volwassenes en ja sy ma!
Deur die boek is hy net positief oor sy ma. Aan die einde van die boek verdwyn sy en vra ek myself of sy lewe en of sy ook deur pa gedood is. Hierdie ma is die spreekwoordelike " battered wife" .
Johan is die duim aan die hand wat uitsstaan en niemand sien hierdie gesin raak nie. Hy neem die seer van almal op hom deurdat sy pa hom, mishandel, verkrag, verag ens.
Deur die jare 60 was daar tog ook maatskaplike werkers betrokke en wel ook by hierdie behuisingskemas. Hoekom het ons hierdie kind gefaal?
Die meisie met die swart hare by die kerk, wat het jy met die inligting gemaak nadat Johan dit vir jou vertel het?
" MAMMA WAAR IS JY ? " skree die skrywer deur die boek.
Die mediese dokter Petrus, sien ook dat hierdie beserings definitief nie die val op die muur/heining is nie, maar……………………………………..Hy sien die seer anus, wat die kind nog vir ander kan wegsteek, maar……………………………….Hoekom bel hy nie die Welsyn nie/SAP, wat stop hom? Weereens word Johan deur die sisteem gefaal.
Die beeldspraak deur die boek wat vergelyk word met die see sterretjie, die branders wat slaan en die vissies wat deur voete gedood word in die poeletjies, gee 'n aanduiding van die gemoed van hierdie jong man.
Hanna speel ook 'n irriterende rol in Johan se lewe. Deur daar te wees, is goed, maar sy wil die "andersheid " van Johan wegvat. Johan het iemand nodig, maar skryf dat sy ook nie inpas in sy lewe nie. Miskien wil die skrywer sy moedersbeeld hier soek, want die moeder verdwyn skielik.
Ek sou bietjie meer van sy grootmenslewe en selfs meer van die koshuisdae wou weet. Was dit meer positief of het die seerkry aangegaan en deur wie?
Baie geluk met die plotbesoek. Ek weet nie of almal so sou vergewe nie, maar die skrywer sluit hiermee goed af. Die pa is ook verniel deur die lewe en nou kan die leser verbeelding gebruik wat met die pa gebeur het om hom so maer te kry en die die lewensloop van die vernieler van Johan se lewe. Of moet ek se : " Hennie " soos sy pa hom slegs een maal in die boek genoem het. Wat het Hennie in die boek gesoek ?
Ek wil die skrywer gelukwens met hierdie boek waarin hy homself so blootstel en ook aan ander kinders wat in soortgelyke situasies was of is die wys dat daar lewe na die hel is. Johan se in die eerste hoofstuk dat mens beheer van jou lewe moet neem! GELUK DAT JY DIT GEDOEN HET.
&larr AGTER GESLOTE DEURE: IS DIT NIE WAAR ALMAL SKUIL NIE?
Berig in Sondag oor : Agter Geslote Deure &rarr
6 antwoorde op Agter Geslote Deure – Johan Botha
johanbothaskrywer het gesê op Februarie 10, 2010
1000 boeke verkoop vanaf 16 November 2009!
Judbox het gesê op Februarie 11, 2010
My hart kry so seer met die lees van hierdie verhaal. Hoeveel andere soos hy loop op hierdie aardbol rond. Ek het al so iemand ontmoet en …..dankie Jesus – Hy het my die empatie gegee om saam met hierdie persoon die seer te ervaar, dit aan te hoor en saam te bid vir verlossing van die aaklike "memories". Die Here is so naby dié wat so seer het, tog so naby. My hart voel of hy wil bars! Ek wil net huil in hierdie oomblik.
johanbothaskrywer het gesê op Februarie 11, 2010
Dankie vir jou mooi epos ek waardeer dit baie.
thesibling het gesê op Februarie 19, 2010
Johan Botha het my verwys na jou blog. Ek is ge-inspireer. Ek het ook 'n storie, en vertel gann aek vertel! Dis nou of nooit! Nou!
Dankie vir jou kommentaar ek waardeer dit. Vertel asb al jou litnet, facebook en pelle op jou epos van die blog. Ek wil die boodskap uitkry daar buite